হুপেই
হুপেই গণপ্রজাতন্ত্রী চীনের একটি স্থলবেষ্টিত প্রদেশ এবং এটি মধ্য চীন অঞ্চলের একটি অংশ। প্রদেশটির নামের অর্থ ‘হ্রদের উত্তর’, এই নামকরণটি দোংতিং হ্রদের উত্তরে হুপেই প্রদেশের অবস্থিতকে উল্লেখ করে। প্রদেশের রাজধানী উহান একটি প্রধান পরিবহন কেন্দ্র এবং মধ্য চীনের রাজনৈতিক, সাংস্কৃতিক ও অর্থনৈতিক কেন্দ্র হিসাবে কাজ করে। হুপেই প্রদেশের সাথে উত্তরে হনান প্রদেশ, পূর্বে আনহুয়েই, দক্ষিণ-পূর্বে চিয়াংশি, দক্ষিণে হুনান, পশ্চিমে ছুংছিং ও উত্তর-পশ্চিমে শাআনশি প্রদেশের সীমানা রয়েছে।